|  |  |  |
| --- | --- | --- |
|  |  | P PATVIRTINTAŠiaulių lopšelio-darželio „Eglutė“direktoriaus 2024 m. kovo 18 d.įsakymu Nr. V-68 |



**RESPUBLIKINĖS IKIMOKYKLINIO IR PRIEŠMOKYKLINIO**

**UGDYMO ĮSTAIGŲ PARODOS „VELYKOS STIKLE“**

**NUOSTATAI**

**I SKYRIUS**

**BENDROSIOS NUOSTATOS**

1. Ikimokyklinio ir priešmokyklinio ugdymo įstaigų parodos „VELYKOS STIKLE“ nuostatai reglamentuoja tikslą, uždavinius, dalyvius ir organizavimo tvarką.

2. Parodą organizuoja Šiaulių lopšelis-darželis „Eglutė“.

3. Parodos „VELYKOS STIKLE“ aktualumas. Velykos – itin laukiama pavasario šventė, kuriai ruošiasi visi: tiek dideli, tiek maži. Mažos detalės, dekoracijos tampa be galo svarbiais atributais. Norisi kažko naujo, kitoniško, subtilaus ir gražaus. Tad ši paroda duoda galimybę visiems atskleisti savo kūrybiškumą, kitonišką mąstymą ir sukurti vienetinę Velykų šventės kompoziciją stikle.

4. Parodos nuostatai skelbiami Šiaulių lopšelio-darželio „Eglutė“ <https://eglute.tavodarzelis.lt/> interneto svetainėje.

**II SKYRIUS**

 **TIKSLAS IR UŽDAVINIAI**

5.Tikslas – panaudojant stiklinę talpą sukurti Velykinę kompoziciją.

6. Uždaviniai:

6.1. Pasitelkiant įvairias priemones ir metodus ugdomųjų veiklų metu su vaikais aptarti Velykų šventės reikšmę bei svarbą.

6.2. Sukurti išskirtinę Velykinę kompoziciją stikle.

6.3. Plėtoti bendradarbiavimą tarp šalies ikimokyklinio ir priešmokyklinio ugdymo įstaigų, dalintis gerąja patirtimi.

**III SKYRIUS**

 **DALYVIAI**

7. Parodoje „VELYKOS STIKLE“ kviečiami dalyvauti šalies ikimokyklinio ir priešmokyklinio ugdymo įstaigų ugdytiniai, pedagogai, tėvai.

**IV SKYRIUS**

**ORGANIZAVIMO IR DALYVAVIMO TVARKA**

8.Parodos organizatorius – Šiaulių lopšelis-darželis „Eglutė“, K. Korsako g.6a.

9. Parodos „VELYKOS STIKLE“ organizatorės – Šiaulių lopšelio-darželio „Eglutė“ ikimokyklinio ugdymo mokytojos Greta Rimkevičienė, Sandra Martinkutė-Grigaitienė, Dalia Kazlauskienė, Danutė Gravers. Respublikinės parodos koordinatorė – direktoriaus pavaduotoja ugdymui Jūratė Trepkuvienė. El. paštas eglutesprojektai6@gmail.com. Kilus klausimams, kreiptis nurodytu el.paštu. Parodos trukmė 2024m. kovo 19 d. – kovo 29 d.

10. Dalyviai metodus ir priemones pasirenka savarankiškai.

11. Parodoje dalyvaujantys pedagogai užpildo dalyvio anketą (1 priedas), parenka 2-4 kokybiškas nuotraukas (dydis neviršija 5 MB, JPG formatu), kuriose matytųsi atliekamos veiklos rezultatas, nuotraukas ar nuotraukų koliažus atsiunčia el. paštu eglutesprojektai6@gmail.com iki 2024 m. kovo 29 d. Siunčiamų darbų el. paštas turi sutapti su dalyvio anketoje nurodytu el. paštu. Iš vieno el. pašto siųsti tik vienam dalyviui.

12. Dalyvių darbai (nuotraukos) bus eksponuojami lopšelio-darželio „Eglutė“ interneto svetainėje <https://eglute.tavodarzelis.lt/> ir darželio Facebook paskyroje Šiaulių lopšelis-darželis „Eglutė" nuo 2024 m. balandžio 2 d.

**V SKYRIUS**

**BAIGIAMOSIOS NUOSTATOS**

13. Visiems parodos ,,VELYKOS STIKLE“ dalyviams elektroniniu paštu bus išsiųstos Šiaulių lopšelio-darželio „Eglutė“ padėkos ir metodinės veiklos pažymos pedagogams.

14. Autorius, pateikdamas nuotraukas parodai, patvirtina, kad yra šios nuotraukos autorius ir yra gavęs joje esančių asmenų sutikimą šią nuotrauką pateikti parodai. Už autorinių teisių pažeidimus atsako nuotraukas pateikę asmenys.

15. Pateikdamas darbus autorius tampa parodos dalyviu.

16. Organizatoriai pasilieka teisę projekto dalyvių nuotraukas su veiklų aprašymais naudoti neatlygintinai, viešai publikuoti darbus, nurodant autorines teises.

17. Darbų atsiuntimas organizatoriams laikomas autorių sutikimu su šiomis sąlygomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Respublikinės parodos

„VELYKOS STIKLE“ nuostatų

 1 priedas

**DALYVIO ANKETA**

|  |  |
| --- | --- |
| Miestas |  |
| Įstaigos pavadinimas |  |
| Pedagogo vardas, pavardė |  |
| Veiklos pavadinimas |  |
| Vaikų amžius |  |
| Pedagogo el. paštas, telefonas |  |

**Anketą prašome užpildyti Times New Roman Nr.12 šriftu.**